श्रावस्ती जिला
श्रावस्ती ज़िला भारत के उत्तर प्रदेश राज्य का एक ज़िला है। ज़िले का मुख्यालय भिनगा है। अचिरावती (राप्ती) नदी श्रावस्ती के बीच से बहती है, पूर्व-उत्तर दिशा में बलरामपुर , दक्षिण-पूरब दिशा में गोंडा और पश्चिम-दक्षिण में बहराइच जिला पड़ता है। उत्तर दिशा में इसकी सीमा नेपाल से लगती है। श्रावस्ती और बलरामपुर जनपदों में फैला सुहेलवा वन्यजीव अभयारण्य जंगली जानवरों का एक हापस्पाट है , श्रावस्ती की मुख्य भाषा हिंदी है। तथा उपबोली अवधी है। तराई की मिट्टी नवीन जलोढ़ खादर है । यद्यपि यह एक उपजाऊ जिला है लेकिन विकास के वृष्टिछाया भाग में पड़ता है। अक्षम नेतृत्व के कारण अधिकांश जनता कृषि पर निर्भर है। गन्ना श्रावस्ती की नगदी फसल है लेकिन दुर्भाग्यवश कोई चीनी मिल पूरे जिले में नही है। इसलिए यहां के किसान अपने उत्पाद अन्य जिलों में बेचने को मजबूर हैं। यद्यपि श्रावस्ती से बड़े -बडे़ नेता चुनाव जीत कर संसद गए लेकिन उन्होंने जिले के विकास के लिए कुछ नही किया श्रावस्ती को उत्तर प्रदेश के सबसे पिछड़े जिलों में गिना जाता है। नीति आयोग के आकांक्षी जिला कार्यक्रम का हिस्सा है। उत्तरप्रदेश के पर्यटन स्थल भी है। यहाँ बौद्ध धर्म और जैन धर्म के अनुयायी हमेशा मंदिर दर्शन एवं पूजापाठ के लिए आते रहते है। यद्यपि श्रावस्ती विविध धर्मो का संगम है लेकिन आजादी के 75 साल बाद इस क्षेत्र को रेल से जोड़ने की घोषणा हुई श्रावस्ती में एक एअरपोर्ट है जिसका परिचालन शुरू हो गया है। विदेशी धार्मिक पर्यटन के लिए श्रावस्ती का अपना स्थान है। श्रावस्ती एअरपोर्ट बन जाने से बौद्ध पर्यटकों तथा हिन्दू पर्यटकों दोनों को आसानी हुई है। यहीं थोड़ी दूर पर बलरामपुर जिले में मां पाटेश्वरी देवी का प्रसिद्ध शक्तिपीठ है जहां हिंदू धर्म को मानने वालों का तांता लगा रहता है। श्रावस्ती के उत्तरी भाग में थारु जनजाति का निवास है। श्रावस्ती का नेपाल से सटा क्षेत्र अभी काफी पिछड़ा हुआ है।